
Előterjesztés az Önkormányzat testnevelési és sport feladatairól szóló 32/2007. (VI.15.) Önk. sz. rendelet módosításáról II. forduló
Előadó: dr. Dietz Ferenc polgármester
Szentendre Város Önkormányzat Képviselő-testületének

64/2010. (II. 11.) Kt. sz. határozata:

Szentendre Város Önkormányzat Képviselő-testülete 

1. a Sport Alapot 19,2 MFt-ban határozza meg, melynek összetétele: 13.2 MFt az Önkormányzat 2010. évi költségvetésében már szerepel, 1 MFt a DMRV Zrt-től kapott támogatás, további 5 MFt a költségvetési tartalék terhére.

2. A Sport Alapból a Szociális, Egészségügyi és Sport Bizottság által kiírandó pályázat útján történő sport támogatás a következőkre fordítható: legfeljebb 16 MFt terem bérletre, 2 MFt diáksport egyesületek működési célú támogatására, 1,2 MFt sport egyesületek működési célú támogatására.  
3. Szentendre Város Sportkoncepciója, melyet a Képviselő-testület 44/2007. (II. 13.) Kt. sz. határozatával fogadott el az alábbiak szerint módosul:

III.4.1. Helyzetelemzés

„Ki kell emelni néhány olyan sportágat, amely értékei fontosak, és kiemelkedő jelentőséggel bírnak a város számára, mint a labdarúgás, a kézilabda, a kosárlabda, a küzdősportok, és a vízi sportok: úszás, vízilabda, kajak-kenu.”

V. A sport támogatásának rendszere

· „Minden évben a támogatási szerződésben rögzített határidőig az önkormányzat felé elszámolnak a részükre nyújtott önkormányzati sporttámogatással.”

· „Minden évben a sportalap terhére kiírt pályázat benyújtásakor, abban feltüntetik a sportszervezet szakosztályonkénti taglétszámát, a tagok korosztályonkénti megoszlását, az eredményekről szóló nyilvántartást, amelyben az előbbieken túl fel kell tüntetni a heti edzésszámot és azok helyszíneit. Továbbá a szervezet előző évi költségvetési beszámolóját is bemutatja.”

· „A támogatott sportszervezetnek, illetve intézménynek nem lehet köztartozása.”
V.4. A támogatás megoszlása a sport egyes területei között

„Az önkormányzat alapvető feladatkörébe tartozik, hogy az intézmény rendszerén keresztül biztosítsa az óvodai-, az iskola testnevelés és a gyógy-testnevelés, valamint a diáksport működéséhez szükséges eszközrendszert, valamint az iskolák fenntartói költségvetésén, és/vagy pályázati formában a feladat megvalósításához szükséges anyagi feltételeket.” 
V.5. Az önkormányzati sporttámogatás mértéke

„Az Önkormányzat 2010. évtől kezdődően a működési költségvetésének (személyi kiadások, járulékok, dologi kiadások) összességében minimum 0,5%-át fordítja sportfeladatainak ellátására. A pontos összegről a mindenkori tárgyévi költségvetési rendeletben, a kiemelten támogatott célokról, a kiemelten támogatott célok támogatásának százalékos felosztásáról pedig a költségvetési rendelet elfogadását követően dönt a Képviselő-testület. A mindenkori gazdasági helyzet és az Önkormányzat kötelező feladatellátásának függvényében a sportrendeletet legkésőbb 2015-ben felül kell vizsgálni.”

jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai - Weboldalon
3. Oktatási referens – intézkedésre
4. Jogtanácsos – tájékoztatásul

5. Közgazdasági és Vagyon Iroda - intézkedésre
Közzétéve az F/Közös/Határozatok mappában és a Weboldalon.

Szentendre, 2010. február 15.

jegyzőkönyvvezető

